**Ministru kabineta noteikumu projekta**

**“Grozījums Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts ar mērķi svītrot sasniedzamo iznākuma rādītāju “nodarbinātības pieaugums atbalstītajos uzņēmumos” un veikt snieguma ietvara mērķa pārvirzīšanu 3 602 767 *euro* apmērā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 1.marta noteikumi Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – MKN Nr.118) nosaka kārtību, kādā īsteno darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” (turpmāk –3.1.1.SAM) un 3.1.2. specifiskā atbalsta mērķa “Palielināt straujas izaugsmes komersantu skaitu” (turpmāk –3.1.2.SAM) pasākumus finanšu instrumentu veidā, tai skaitā definē sasniedzamos iznākuma rādītājus. 1. **Sasniedzamais rezultatīvais rādītājs “nodarbinātības pieaugums atbalstītajos uzņēmumos”**

MKN Nr.118 7.3.4. apakšpunkts nosaka sasniedzamo iznākuma rādītāju - “nodarbinātības pieaugums atbalstītajos uzņēmumos” 3.1.1. SAM ietvaros– 160 pilnslodžu ekvivalents, savukārt MKN 7.4.4.punkts nosaka šī rādītāja starpvērtību uz 2018.gada 31.decembri - 50 pilnslodžu ekvivalents.Izvērtējot rādītāja “nodarbinātības pieaugums atbalstītajos uzņēmumos” faktisko uzskaiti saskaņā ar Eiropas Komisijas metodiskajiem norādījumiem, secināms, ka šis rādītājs uzskaitāms grantu programmās, kurās notiek pēcuzraudzības periods nevis finanšu instrumentu aktivitātēs. Tādēļ Ekonomikas ministrija rosina rādītāju “nodarbinātības pieaugums atbalstītajos uzņēmumos” neuzskaitīt 3.1.1. SAM ietvaros, t.i. 3.1.1.SAM 3.1.1.4. pasākuma “Mikrokreditēšana un aizdevumi biznesa uzsācējiem” (turpmāk - 3.1.1.4. pasākums) ietvaros, bet gan 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” (turpmāk – 3.1.1.5.pasākums) un 3.1.1.6. pasākuma “Reģionālie biznesa inkubatori un radošo industriju inkubators” (turpmāk – 3.1.1.6.pasākums) ietvaros. Papildus jāņem vērā fakts, ka š.g. 2.ceturksnī notika finansējuma pārdale no MKN Nr.118 uz 3.1.1.5.pasākuma regulējošiem normatīvajiem aktiem.Ņemot vērā, ka Ministru kabineta 2018.gada 25.septembra noteikumi Nr.612 ”Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5.pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās projektu iesniegumu atlases kārtas īstenošanas noteikumi” paredz palielināt nodarbinātības pieauguma rādītāju par papildus 480 vērtībām, tad šāda pieeja nerada riskus darbības programmas “Izaugsme un nodarbinātība” iznākuma rādītāju sasniegšanā un vienlaikus novērsīs iespējamās neatbilstības rādītāja uzskaitē.Sabiedrība “Attīstības finanšu institūcija Altum” (turpmāk – Altum) informāciju Centrālajai finanšu un līgumu aģentūrai par rādītāju izpildi sniedz reizi gadā kopā ar maksājuma pieprasījumu par iepriekšējā gada 4.ceturksni. Saskaņā ar šo noteikumu projektu, Altum nesniegs Centrālajai finanšu un līgumu aģentūrai informāciju par šī rādītāja “nodarbinātības pieaugums atbalstītajos uzņēmumos” izpildi.Pēc šī noteikumu projekta apstiprināšanas Altum veiks grozījumus Finansēšanas nolīguma par Fondu fonda un Finanšu instrumentu īstenošanu 2. pielikuma 8. apakšpielikumā.**2. Sertificēto izdevumu apmērs**Darbības programmas “Izaugsme un nodarbinātība” 3.PV sertificēto izdevumu apmērs ir noteikts snieguma ietvarā, tai skaitā starpposma vērtība 2018. gadam - 79 669 032 *euro*, kas ir sadalīta starp 3.PV pasākumiem.3.prioritārā virziena “Mazo un vidējo komersantu konkurētspēja” (turpmāk 3.PV) ietvaros Ministru kabineta noteikumos par specifisko atbalsta mērķu ieviešanu noteikto sertificēto izdevumu kopējā summa (79 669 031 *euro*) nesakrīt ar darbības programmā “Izaugsme un nodarbinātība” noteikto 3.PV Eiropas Reģionālās attīstības fonda un ar to saistīto nacionālā līdzfinansējuma sertificēto izdevumu mērķi (79 669 032 *euro*), kas veido starpību – 1 *euro*. Līdz ar to tiek palielināts MKN Nr.118 7.7.apakšpunktā noteiktais sertificēto izdevumu apmērs par 1 *euro*. Ievērojot kopumā lēnāku nekā sākotnēji plānoto progresu darbības programmas “Izaugsme un nodarbinātība” 3.1.1.6. pasākuma “Reģionālie biznesa inkubatori un radošo industriju inkubators” projektā, nepieciešams samazināt 3.1.1.6. pasākuma snieguma ietvara finanšu mērķi par ~ 41,6% no sākotnējā finanšu mērķa vērtības (Izsludināts 16.08.2018. VSS-824). Vienlaikus sertificēto izdevumu apmēra samazināšana, to nepārdalot citam 3.PV pasākumam, nav pieļaujama. Tā kā kopumā 3.1.1.SAM ietvaros faktiski ievērojami tiks pārsniegts sertificēto izdevumu mērķis 2018.gadam, tad ierosināts 3.1.1.6. pasākuma snieguma ietvara finanšu mērķa samazinājumu 3 602 767 *euro* pārcelt uz MKN Nr.118 7.7. apakšpunktā noteikto sertificēto izdevumu apmēru, kā rezultātā 7.7. apakšpunktā tiek norādīti 41 778 940 *euro*. Papildus vēršam uzmanību, ka ierosinātais grozījums neradīs risku uz minētā mērķa izpildi, jo Fondu fonda ietvaros iesniegto maksājumu pieprasījumos faktiski jau noteiktā sertificēto izdevumu summa ir 53 624 288,19 *euro*, kas ievērojami pārsniedz MK noteikumu Nr.118 7.7.apakšpunktā noteikto sertificēto izdevumu summu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Attīstības finanšu institūcija Altum” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir saimnieciskās darbības veicēji un Altum. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar  |
| 4.  | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2016.gada 3.maija noteikumi Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” |
| 2. | Atbildīgā institūcija  | Ekonomikas ministrija  |
| 3.  | Cita informācija | Nepieciešams veikt grozījumus 3.1.1.SAM rādītāju pasē. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrības līdzdalību neparedz.  |
| 2. | Sabiedrības līdzdalība projekta izstrādē | Noteikumu projekts sabiedrības līdzdalību neparedz. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un Altum kā fondu fonda īstenotājs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Projektu netiek paplašinātas iestādei normatīvajos aktos noteiktās funkcijas.Projekts neparedz jaunu institūciju izveidi vai esošo institūciju likvidāciju vai reorganizāciju, kā arī Projektam nav ietekmes uz esošo institūciju cilvēkresursiem. |
| 3. | Cita informācija | Nav.  |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē. Eglītis

Bergholde 67013203

liene.bergholde@em.gov.lv